**Webzadanie projektového vyučovania šiestakov – anglický jazyk Project 2**

November 2013

Na konci každej lekcie máme za úlohu vytvoriť projekt, ktorý sa týka prebratého učiva. Lekcia 2 sa venovala zvieratám. Zadanie projektu, nápoveda k úlohám a linky na potrebné stránky sú súčasťou tohto webzadania.

**Zadanie projektu**

Čítaj s porozumení text o ľadovom medveďovi a odpovedz na otázky k tomuto textu. Vytvor vlastný dokument o ľadovom medveďovi.

**Čo sa týmto projektom naučíme?**

* Pracovať s textom, čítať s porozumením
* Pomenovať zvieratá
* Podať a začleniť informáciu
* Hovoriť o obľúbenom zvieratku
* Vyhľadávať a spracovávať informácie z internetu
* Uvádzať zdroje informácií
* Zlepšiť sa v práci s počítačom
* Spolupracovať a prezentovať svoju prácu

**Ako máš postupovať?**

Najprv si pozorne prečítaj celé zadanie a až potom začni s vypracovávaním zadaných úloh!

V prvom kroku si v programe MS Word vytvor nový prázdny dokument s názvom „Polar bear“. Tento názov daj aj na vrch dokumnetu ako hlavný nadpis. Potom si preštuduj informácie o ľadovom medveďovi, ktoré nájdeš na internetovej stránke <http://www.readingesl.ca/stories/index_nature.htm>. Po pozornom prečítaní textu si vypíš do vytvoreného Word dokumentu slová, ktoré sú pre teba nové a nepoznáš ich slovenský význam. Na internetovej stránke prekladového slovníka <http://slovnik.azet.sk/anglicko-slovensky/> si zisti význam týchto slov v slovenčine. Daj si pri preklade pozor, aby si zo slovníka vybrali správny význam slova, ktorý bude zapadať do kontextu celej vety.

V druhom kroku zadania odpovedz na nasledujúce otázky. Nižšie uevdené otázky, tvoje odpoveďe ako aj obrázok umiestni do tvojho Word dokumentu.

**What to do**

1 Tell people about the polar bear.

Where does it live?

What does it look like?

What does it eat?

2 Use Google to find some picture of polar bear

Na spodok dokumentu napíš svoje meno, dátum a triedu.

V treťom kroku ešte vykonaj nasledujúce úlohy:

* Prečítaj ostatným slovíčka, ktoré si si vypísal ako nové a povedz aj ich slovenský význam
* Porovnaj si odpovede na zadané otázky s ostatnými spolužiakmi
* Ukáž ostatným obrázok, ktorý si našiel a povedz aj zdroj (stránku alebo meno autora), z ktorého si čerpal.

**Plagiátorstvo – alebo prečo uvádzať zdroj prevzatých textov, obrázkov, video nahrávod či zvukových súborov?**

Vedel si o tom, že ak prevezmeš nejaký text, obrázok alebo video bez toho, aby si uviedol aj pôvodného autora takého textu, obrázku alebo videa môžeš dostať pokutu? Hovorí o tom tzv. Autorský zákon (č. 618 z roku 2003), ktorý chráni autorov a nimi vytvorené diela pred kopírovaním či neoprávneným používaním. Preto aj ty, keď budeš preberať z Google obrázok ľadového medveďa, nezabudni si k tomu odpísať aj adresu stránky, z ktorej si stiahol obrázok alebo ak nájdeš aj meno autora obrázku (fotografie), uveď aj tento údaj.

**Voliteľné úlohy na koniec projektu**

Na stránke <http://www.youtube.com/watch?v=OwZH_aT0FGI> si pozrite video o polárnej medvedici a jej malých potomkoch.